Fogedrettens kendelse om, hvorvidt rekvirenten alene har været berettiget til at kræve gebyrer for 3 rykkerskrivelser vedr. samme skyldforhold, stadfæstes
Ret: Vestre Landsret (2. instans)
Faggruppe: Civilsag — Visse kæresager
Sagsemner: Fogedret;

/

Vestre Landsret holdt den 15. april 2011 kl. 12.30 møde på tingstedet i Viborg.

Som dommere fungerede landsdommerne Elisabeth Mejnertz, Lisbeth Parbo og Trine

Poulsen (kst.).

Som retssekretær fungerede Medarbejder ved retten.

V.L. B-0735-11

Kærende ApS, tidligere Rekvirent ApS

mod

Indkærede, tidligere Skyldner

Fremlagte bilag:

- kæreskrift 

- brev af 21. marts 2011 fra Fogedretten i Hjørring 

- udskrift af retsbogen (sag nr. FS FOG-10090/2010). 

Ved kendelse af 7. marts 2011 har Fogedretten i Hjørring nægtet at fremme en

fogedsag for det beløb, som Kærende ApS, tidligere Rekvirent ApS har opgjort sit

krav til.

Kendelsen er kæret af Kærende ApS, tidligere Rekvirent ApS med påstand om, at

fogedrettens kendelse ophæ-ves, og sagen hjemvises til fortsat behandling ved

fogedretten. Til støtte for påstanden har Kærende ApS, tidligere Rekvirent ApS

navnlig anført, at de opkrævede rykkergebyrer er pålagt i overensstem-melse med

rentelovens § 9b, da der har været telefonisk kontakt med Indkærede, tidligere

Skyldner mellem hver omgang rykkere.

Landsretten afsagde



/

-2-

Kendelse:

Landsretten er enig i fogedrettens resultat og tiltræder, at Kærende ApS, tidligere

Rekvirent ApS alene har været berettiget til at kræve gebyrer for 3 rykkerskrivelser, da

der efter de foreliggende oplysning-er er tale om samme skyldforhold. Landsretten

stadfæster derfor fogedrettens kendelse.

Thi bestemmes:

Fogedrettens kendelse stadfæstes.

Kæremålets omkostninger ophæves.

Sagen sluttet.

Elisabeth Mejnertz



/